To nordjyske mænd er blevet anholdt og sigtet for et røveri mod en bank i Riskov i udkanten af Århus.

Røveriet mod Danske Bank skete torsdag morgen. Personalet belv truet med et koben og røverne fik 15.000 kroner med sig fra banken. De to er blevet anholdt på baggrund af tips og vidneudsagn fra borgere. Det skriver Århus Stiftidende fredag. Den 21-årige blev ved et lukket grundlovsforhør fredag varetægtsfængslet i tre døgn mens den 20-årige blev løsladt.